paragraph_text: Izraz regrutacija ili regrutiranje se, pak, u posljednje vrijeme ponekad koristi i za aktivnosti pojedinih privatnih i drugih trgovačkih društava ili pravnih osoba koje za svrhu imaju pribavljanje najkvalitetnijih mogućih kadrova za profesionalno tj. plaćeno obavljanje određenih poslova. U medijima najčešće spominjani primjer su sportski klubovi koji regrutiraju igrače za pojedine timske sportove. Za tu aktivnost se, pod utjecajem engleskog jezika, u posljednje vrijeme na hrvatskom govornom području koristi izraz draft.